Таиландтан Астанаға почта арқылы ірі мөлшерде есірткі тасымалданған
DATE: 10:38, 13 Маусым 2024 | GMT +5
TITLE: Таиландтан Астанаға почта арқылы ірі мөлшерде есірткі тасымалданған
URL: https://kaz.inform.kz/news/tailandtan-astanaga-pochta-arkili-r-molsherde-esrtk-tasimaldangan-4b0470/
META: DATE: 10:38, 13 Маусым 2024 | GMT +5
TOTAL WORDS: 121
AUTHOR(S):
TEXT: "Таиландтан халық тұтынатын тауарлары түріндегі почта сәлемдемелері арқылы аса ірі мөлшерде есірткі заттарын жеткізу фактісін Қаржылық мониторинг агенттігі "Әуежай-Астана" кеден бекеті мен «DHL» курьерлік компаниясының қызметкерлерімен бірлесіп тоқтатты. ҚМА Астана қаласы бойынша Департаментінің қызметкерлері қызметтік-іздестіру итінің көмегімен «DHL» уақытша сақтау қоймасын тексеру кезінде кедендік бақылау аймағында халықаралық почта жөнелтімдерінен 3 қорап табылды, олардың ішінде жалпы салмағы 3, 5 кг каннабис сығындысы табылды. жеделтергеу іс – шаралары барысында төрт күдікті анықталды, олардың тұрғылықты жері бойынша тінту жүргізілді, онда салмағы 787 гр марихуана және есірткі заттарын өлшеп-орау үшін қажетті басқа да заттар табылып, тәркіленді" делінген хабарламада. Аталған факті бойынша сотқа дейінгі тергеу жүргізілуде. 4 күдіктіге қатысты «қамауда ұстау» түріндегі бұлтартпау шарасы санкцияланды. ҚР ҚПК 201-бабының талаптарына сәйкес өзге де мәліметтер жария етілуге жатпайды
